জর্জ ম্যাকাউলির শেষ দুই মৌসুম আঘাত নিয়ে কাটে। এছাড়াও, ক্রমবর্ধমান বাতরোগও এর সাথে যুক্ত হয়। ১৯৩৪ মৌসুমে ক্যাচ তালুবন্দীকালে বলকে স্পিন করানোয় ব্যবহৃত তর্জনীতে আঘাত পান। জুন মাসের পূর্ব-পর্যন্ত ইয়র্কশায়ারের পক্ষে খেলেননি তিনি। তবে, ২৩.৪৩
গড়ে ৫৫ উইকেট লাভ করেছিলেন তিনি। পরের মৌসুমটি তার সর্বশেষ মৌসুম ছিল। এ মৌসুমে তিনি মাত্র নয় খেলায় অংশ নিয়েছিলেন। ২০.০৯ গড়ে ২২ উইকেট পেয়েছিলেন। ঐ বছর শেষে প্রথম-শ্রেণীর ক্রিকেট থেকে অবসর গ্রহণ করেন। ইয়র্কশায়ার কর্তৃপক্ষ ২৫০ পাউন্ড-স্টার্লিংয়ের বিশেষ মঞ্জুরী পুরস্কার হিসেবে তাকে প্রদান করে। ইয়র্কশায়ার ফ্রাঙ্ক স্মেইলসকে ম্যাকাউলির স্থানে রাখার উপযোগী হিসেবে বিবেচনা করে। তবে, ১৯৩৭ সালের পূর্ব-পর্যন্ত ঐ স্থানটির উপযোগী কাউকে পায়নি। অবশেষে নতুন অফ-স্পিনার হিসেবে এলিস রবিনসন তার ঘাটতি মোকাবেলা করতে কিছুটা সক্ষম হয়েছিলেন।

১৭.৬৫ গড়ে ১,৮৩৭টি প্রথম-শ্রেণীর উইকেট লাভের মাধ্যমে জর্জ ম্যাকাউলি তার খেলোয়াড়ী জীবনের সমাপণ ঘটান। সর্বমোট আট টেস্টে অংশগ্রহণ ছিল তার। ২৭.৫৮ গড়ে ২৪ উইকেট দখল করেন তিনি। পাশাপাশি, ১৮.০৭ গড়ে ৬,০৫৫ রান ও ৩৭৩ ক্যাচ তালুবন্দী করেছিলেন তিনি। দশ মৌসুমে শতাধিক উইকেট লাভের কৃতিত্ব রয়েছে তার। তার তুলনায় কেবলমাত্র চারজন ইয়র্কশায়ারীয় বোলার এগিয়ে রয়েছেন। মৌসুমে দুই শতাধিক উইকেট লাভের দিক দিয়ে কেবলমাত্র আরও তিনজন ইয়র্কশায়ারীয় বোলার রয়েছেন। এছাড়াও চারটি হ্যাট্রিক করেছিলেন।

খেলার ধরন
শৈশবকাল
চূড়ান্ত মৌসুম
স্বর্ণালী শিখরে আরোহণ